b'\n_START_ARTICLE_\nVille Iivarinen\n_START_PARAGRAPH_\nVille Iivarinen on suomalainen valtiotieteiden maisteri. H\xc3\xa4n on rahareformin puolestapuhuja, reformiliikkeen aktivisti ja talouskriitikko. H\xc3\xa4n toimii Talousdemokratia ry:n tiedottajana ja puhemiehen\xc3\xa4. H\xc3\xa4n on my\xc3\xb6s kirjoittanut teoksen \xe2\x80\x9cRaha - mit\xc3\xa4 se todella on ja mit\xc3\xa4 sen tulisi olla?" Teoksen julkaisi Into Kustannus vuonna 2015._NEWLINE_Iivarinen esiintyy Ajan henki -nimisess\xc3\xa4 dokumenttielokuvassa, joka k\xc3\xa4sittelee useita aikamme suuria kysymyksi\xc3\xa4 kuten rahaa, politiikkaa, valtarakenteita, koulutusta, ravinnon ja energian tuotantoa sek\xc3\xa4 l\xc3\xa4\xc3\xa4kebisnest\xc3\xa4. Dokumenttiprojekti toteutettiin nollabudjetilla ja yhteisty\xc3\xb6ss\xc3\xa4 Zeitsgeist-liikkeen kanssa. Iivarinen kirjoittaa "Rahan valhe" -nimist\xc3\xa4 Uusi Suomi -blogia.\n_START_SECTION_\nIivarisen n\xc3\xa4kemyksi\xc3\xa4\n_START_PARAGRAPH_\nNykyisess\xc3\xa4 rahaj\xc3\xa4rjestelm\xc3\xa4ss\xc3\xa4 on lukuisia ep\xc3\xa4kohtia, mink\xc3\xa4 lis\xc3\xa4ksi moderni rahaj\xc3\xa4rjestelm\xc3\xa4t tunnettaan huonosti. Rahaj\xc3\xa4rjestelm\xc3\xa4 otetaan annettuna, vaikka se on yhteiskunnan luoma j\xc3\xa4rjestelm\xc3\xa4 ja siksi muutettavissa. Modernissa rahaj\xc3\xa4rjestelm\xc3\xa4ss\xc3\xa4 raha on k\xc3\xa4yt\xc3\xa4nn\xc3\xb6ss\xc3\xa4 velkaa, sill\xc3\xa4 noin 90 prosenttia yhteiskunnan rahasta syntyy, kun pankit solmivat velkasuhteita. _NEWLINE_Koska velka kasvaa korkoa, eik\xc3\xa4 korkorahaa luoda erikseen, vallitsee rahasta ainainen niukkuus. T\xc3\xa4m\xc3\xa4n vuoksi yhteiskunta el\xc3\xa4\xc3\xa4 kasvuloukussa, sill\xc3\xa4 velkaantunut yhteiskunta voi selviyty\xc3\xa4 nykyisist\xc3\xa4 veloistaan ainoastaan talouskasvulla, jonka uudet velkasuhteet mahdollistavat. Koska my\xc3\xb6s julkinen sektori lainaa rahaa yksityisilt\xc3\xa4 pankeilta, johtaa korkomaksujen suorittaminen liikepankeille tulonsiirtoon valtiolta yksityisille pankeille ja johtaa siihen, ett\xc3\xa4 valtiot ovat velkaa yksityiselle pankkisektorille. N\xc3\xa4m\xc3\xa4 varat tulisi Iivarisesta ennemmin k\xc3\xa4ytt\xc3\xa4\xc3\xa4 yhteiskunnan tarjoamiin sosiaalipalveluihin ja tulonsiirtoihin. _NEWLINE_Edelleen tilanne aiheuttaa ongelman demokratialle kun suuret kansainv\xc3\xa4liset pankkikeskittym\xc3\xa4t ja Euroopan keskuspankki  toimivat itsen\xc3\xa4isesti valtioiden kontrollin ulkopuolella rahan luojina my\xc3\xb6nt\xc3\xa4ess\xc3\xa4\xc3\xa4n lainoja._NEWLINE_Iivarisen mielest\xc3\xa4 mit\xc3\xa4\xc3\xa4n modernin yhteiskunnan ydinongelmia, kuten kasvuloukkua, eriarvoistumista tai velkaantumista, ei voida ratkaista ennen kuin rahaj\xc3\xa4rjestelm\xc3\xa4n ep\xc3\xa4kohdat ymm\xc3\xa4rret\xc3\xa4\xc3\xa4n ja j\xc3\xa4rjestelm\xc3\xa4\xc3\xa4 muutetaan. Iivarinen ehdottaa rahan luontioikeuden siirt\xc3\xa4mist\xc3\xa4 liikepankeilta valtion, esimerkiksi valtionvarainministeri\xc3\xb6n kontrolloimalle keskuspankille. Liikepankit siirtyisiv\xc3\xa4t t\xc3\xa4ll\xc3\xb6in 100\xc2\xa0% rahaan, eli niiden varat olisivat konkreettisia, eiv\xc3\xa4t velkasaatavia. Pankit palaisivat t\xc3\xa4ll\xc3\xb6in alkuper\xc3\xa4iseen teht\xc3\xa4v\xc3\xa4\xc3\xa4nsa rahan v\xc3\xa4litt\xc3\xa4j\xc3\xa4n\xc3\xa4, luoton antajana talletuksien rajoissa ja tallettajina. _NEWLINE_Iivarisen n\xc3\xa4kemyksi\xc3\xa4 on tukenut entinen kansanedustaja Markku Uusipaavalniemi.'